Държавен вестник, бр. 41, 2012 г., стр. 9

БРОЙ  41	
Д Ъ Р Ж А В Е Н  В Е С Т Н И К 	
СТР.  9  
Г л а в а  в т о р а
РЕД ЗА ИЗПОЛЗВАНЕ НА ТЕЛАТА НА ПО-
ЧИНАЛИ ЛИЦА ОТ ВИСШИТЕ МЕДИЦИН-
СКИ УЧИЛИЩА
Чл. 4. Информация за починали лица, чиито 
тела могат да се използват за целите на обуче-
нието и научните изследвания, се предоставя 
на висшите медицински училища за катедрите 
по анатомия от:
1. ръководителя на лечебно заведение или на 
социална институция, в които лицето е починало, 
или от писмено определени от тях лица;
2. лицата по чл. 2, т. 2.
Чл. 5. След получаване на информацията 
по чл. 4 висшите медицински училища и ли-
цата по чл. 4, т. 1 и 2 предприемат действия и 
съдействат за установяване на обстоятелствата 
по чл. 2 и 3.
Чл. 6. (1) Българското гражданство на 
починалото лице се удостоверява с копие от 
личната му карта.
(2) Съгласието на лицата по чл. 2, т. 2 се 
удостоверява с декларация съгласно приложе-
ние № 1.
(3) Липсата на установени роднини по 
чл. 2, т. 3 се доказва с декларация съгласно 
приложение № 2. 
(4) Установяването на смъртта по чл. 3, ал. 1 
се доказва с копие от съобщение за смърт на 
лицето.
(5) Обстоятелствата по чл. 3, ал. 2, т. 1 и 2 
се установяват, както следва:
1. ако лицето е починало в лечебно заведе-
ние – от лекар, работещ в него;
2. ако лицето е починало извън лечебно 
заведение – от лице с медицинско образование 
от съответното висше медицинско училище.
(6) Обстоятелствата по чл. 3, ал. 2, т. 3 се 
установяват от органите на досъдебното про-
изводство.
Чл. 7. (1) Тялото на починалото лице се 
предава на съответното висше медицинско 
училище с протокол, подписан от лицата по 
чл. 4, т. 1 и 2 и от лице, писмено определено от 
ръководителя на висшето медицинско училище.
(2) Към протокола се прилагат докумен-
тите, които удостоверяват обстоятелствата по 
чл. 2 и 3.
Чл. 8. (1) Транспортирането на тялото на 
починалото лице се организира, извършва и 
финансира от съответното висше медицинско 
училище.
(2) След транспортирането му тялото на 
починалото лице се съхранява в хладилните 
зали на катедрите по анатомия на висшето 
медицинско училище.
Чл. 9. (1) Висшето медицинско училище 
предприема действия по съхраняване на тру-
па чрез балсамиране в срок до 72 часа след 
смъртта на лицето. 
(2) Периодът на балсамиране е не по-
кратък от 6 месеца.
(3) Телата на починали лица могат да се 
ползват за целите на обучението и за научни 
изследвания във висшите медицински учи-
лища не по-рано от 6 месеца след началото 
на балсамирането им.
(4) Разходите по балсамиране на телата на 
починалите лица се поемат от съответното 
висше медицинско училище.
Чл. 10. (1) След приключване на обучи-
телната дейност или на научното изследване 
висшето медицинско училище уведомява 
близките или роднините на починалото лице, 
които са му известни. 
(2) Висшето медицинско училище из-
вършва организацията и поема разходите по 
погребението на починалото лице в следните 
случаи:
1. когато има изразено съгласие по чл. 2, 
т. 1 и няма установени лица по смисъла на 
чл. 2, т. 2, или
2. при наличие на условията на чл. 2, т. 3.
(3) При наличие на условията по чл. 2, 
т. 2 висшето медицинско училище може да 
извършва организацията и да поема разхо-
дите по погребението на починалото лице.
(4)  Тялото на починалото лице се под-
готвя в съответната катедра по анатомия за 
погребение или за кремация в зависимост 
от волята на лицето или на неговите близки.
(5) Длъжностно лице от висшето меди-
цинско училище урежда погребението или 
кремирането в затворен ковчег в съответствие 
с изразената приживе воля на починалото 
лице и на лицата по чл. 2, т. 2, като уведомява 
близките и роднините за мястото, датата и 
часа на погребалната процедура/кремиране.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Разумно кратък срок“ е времето, през 
което тялото на починалото лице може да 
престои, преди да бъде погребано/кремирано 
съгласно действащото законодателство.
ПРЕХОДНИ И ЗАКЛЮЧИТЕЛНИ 
 РАЗПОРЕДБИ
§ 2. В едномесечен срок от влизане в сила 
на наредбата ръководителите на висшите 
медицински училища по предложение на 
ръководителите на катедрите по анатомия 
определят лица, които отговарят за извърш-
ване на процедурите по тази наредба. 
§ 3. Наредбата се издава на основание 
чл. 208б, ал. 4 от Закона за здравето.
§ 4. Наредбата е съгласувана с министъра 
на правосъдието и министъра на вътрешните 
работи.
Министър:  
Десислава Атанасова